परिचयआम र सञ्चार दुई शब्दको संयोजनबाट आमसञ्चार शब्दको निर्माण भएको हो । जस अनुसार आमको अर्थ ब्यापक र सञ्चारको अर्थ सन्देस पठाउने काम भन्ने बुझिन्छ । यस अर्थमा हामि ब्यापक रूपमा सन्देश पठाउने काम लाई आमसञ्चार भनी बुझ्न सक्छौ । अंगे्रजी भाषामा पनि यो Mass र Communicationको संयोजनबाट बनेको हो । जस अनुसार Massको ठुलो जनसमूदाय र Communicationको अर्थ सञ्चार भन्ने लाग्दछ । समष्टिमा हामि यसलाई विशाल समूदायलाई लक्षित गरेर गरिने सञ्चार भनि भन्न सक्छौ । तर यति भनेर मात्रै आमसञ्चारलाई सम्पूर्ण रूपमा ब्याख्या गर्न भने सकिदैन।सुरुमा Mass शब्दलाई नकारात्मक र हेयको दृष्टिले हेर्ने गरिन्थ्यो तर अचेल सर्वसाधारण जनतालाई नै राज्यको शक्तिको स्रोतको रूपमा लिने गरिएकोले यो शब्द सकारात्मक अर्थमा रहेको छ । अक्सफोर्ड डिक्सनरीको सातौ संकरणले Mass भनेको उद्देश्य बिहिन ढंगले जम्मा भएका सर्वसाधारण मानिसहरूको ठुलो जमात वा शैक्षिक र आर्थिक स्तर राम्रो नभएका सर्वसाधारण वा नेतृत्व क्षमता नभएका मानिसहरूको भिड वा बहुसख्यक भनि अथ्र्याएको छ । बिसौ शताब्दिको सुरुमा अमेरिकामा यो शब्दको प्रचलन भएको हो । सहरिकरण र औधोगीकरणका कारण वृद्धि भएको विशाल जनसमूदायलाई बुझाउन यस शब्दको प्रयोग गरिएको थियो । तर अहिले असीमित जनसमूदायका लागि कूनै माध्यम जस्तै पत्रपत्रिका, रेडियो, टेलिभिजन, आदिका सहायताले कुनै पनि विषयवस्तुलाई सन्देश वा जानकारीको रूपमा प्रकाशन वा प्रसारण गर्ने प्रक्रियालाई आमसञ्चार भनिन्छ । अर्थात कुनै एक ब्यक्ति वा समूहबाट कुनै प्रविधि वा माध्यमको सहयोगमा असीमित जनसमूदायलाई लक्षित गरेर गरिने सञ्चार नै आमसञ्चार हो । आमसञ्चार र सञ्चारको बीचमा फरक के हो भने सञ्चार प्रविधि वा साधन विना हुनसक्छ तर आमसञ्चार प्रविधि वा साधन विना असम्भव हुन्छ । 